**Ministru kabineta rīkojuma projekta**

**„****Par valsts kustamās mantas nodošanu sabiedriskā labuma organizācijai –**

**biedrībai „Eurika”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Publiskas personas mantas atsavināšanas likuma 43.1 panta pirmo daļu atļauju nodot valsts kustamo mantu bez atlīdzības sabiedriskā labuma organizāciju īpašumā dod Ministru kabinets. |
| 2. | Pašreizējā situācija un problēmas | Vides aizsardzības un reģionālās attīstības ministrijas (turpmāk- ministrija) valdījumā ir automašīna Opel Zafira, kas vairs nav nepieciešama tās funkciju veikšanai.Saskaņā ar Ministru kabineta 2011.gada 1. februāra noteikumu Nr. 109 „Kārtība, kādā atsavināma publiskas personas manta” 20. punktu, ministrija 2013.gada 15.augustā nosūtīja padotības iestādēm informāciju par nevajadzīgās valsts kustamās mantas atsavināšanu, nosakot pieteikšanās termiņu – divas nedēļas. Uz kustamo mantu neviena iestāde nepieteicās.Ievērojot Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 21.punktu, ministrija informāciju par nevajadzīgās valsts kustamās mantas - automašīnas *Opel Zafira* (valsts reģistrācijas Nr. ER 7875) atsavināšanu ievietoja valsts akciju sabiedrības „Valsts nekustamie īpašumi” tīmekļa vietnē (turpmāk – VNĪ).Biedrība „Eurika” (turpmāk – biedrība) pieteicās automašīnai, lai nodrošinātu maznodrošināto lauku iedzīvotāju apgādi ar pārtiku un apģērbu grūti piebraucamos Latvijas novados, kā arī dažādām vajadzībām (ārstu vizītēm un citām).Biedrība (reģistrācijas numurs 40008113485, juridiskā adrese Ēvalda Valtera iela 5–1, Rīga, LV-1021) ir sabiedriskā labuma statusa organizācija no 2008.gada 22.oktobra.Biedrības mērķi ir labdarība, kā arī bērnu un jauniešu interešu izglītība. Tādējādi minētie kustamās mantas izmantošanas mērķi atbilst biedrības norādītajiem mērķiem, kas vērsti uz sabiedriskā labuma darbību.Kustamās mantas nodošana tiks noformēta ar līgumu, kurā tiks noteiks, ka nodotā manta ir jāizmanto sabiedriskā labuma darbības veikšanai atbilstoši biedrības statūtos noteiktajiem mērķiem, un izdevumus, kas saistīti ar tās reģistrāciju un transportēšanu, segs pati biedrība.Ievērojot biedrības pieteikumu un to, ka automašīna – *Opel Zafira* (valsts reģistrācijas Nr. ER 7875) – ar bilances vērtību 0,00 latu nav nepieciešamas ministrijas funkciju nodrošināšanai, ministrija ierosina minēto automašīnu nodot biedrībai. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Publiskas personas mantas atsavināšanas likuma 43.¹ panta pirmajā daļā noteiktajā kārtībā ar Ministru kabineta rīkojumu tiek dota atļauja ministrijai nodot valsts kustamo mantu –automašīnu – *Opel Zafira* (valsts reģistrācijas Nr. ER 7875)ar bilances vērtību 0,00 latu – īpašumā bez atlīdzības sabiedriskā labuma organizācijai biedrībai „Eurika” |
| 5. | Projekta izstrādē iesaistītās institūcijas | Rīkojuma projektu ir sagatavojusi Vides aizsardzības un reģionālās attīstības ministrija. |
| 6. | Iemesli, kādēļ netika nodrošināta sabiedrības līdzdalība | Jautājuma būtība ir saistīta ar ministrijas valsts kustamās mantas nodošanu biedrības „Eurika” īpašumā, lai varētu nodrošināt pilnvērtīgu un nepārtrauktu kustamās mantas apsaimniekošanu un izmantošanu atbilstoši izvirzītajiem mērķiem. Tāpēc šis jautājums neparedz ieviest tādas pārmaiņas, kas varētu ietekmēt sabiedrības intereses. |
| 7. | Cita informācija | Rīkojuma projekta īstenošanai nav nepieciešami papildu līdzekļi no valsts budžeta.  |

  *Anotācijas II, III, IV, V un VI sadaļa – projekts šīs jomas neskar.*

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija  |
| 2. | Projekta izpildes ietekme uz pārvaldes funkcijām | Ministru kabineta rīkojuma projekts nemaina ministrija funkcijas un uzdevumus. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Nav. |

Vides aizsardzības un reģionālās

attīstības ministrs E.Cilinskis

21.02.2014 9:39

M.Priede,

67026915, Marite.Priede@varam.gov.lv